אוורגלו

אוורגלו (באנגלית: Everglow) היא להקת בנות קיי-פופ דרום קוריאנית, שהוקמה בשנת 2019 ומנוהלת תחת חברת התקליטים Chxxta Company. כיום הלהקה מונה ארבע חברות: אי:יו, סיהיון, אונדה ואיישה. במקור הלהקה כללה שש חברות, אך לאחר שהן עזבו את חברת YH Entertainment הלהקה גובשה מחדש כאשר החברות לשעבר מיה ויירן אינן חלק מההרכב הנוכחי.

מיני-אלבום הבכורה שלהן Reminiscence, יצא לאור בשנת 2020 וזכה להצלחה רבה תוך שהגיע למקום הרביעי במצעד האלבומים של קוריאה הדרומית. הוא נמכר בלמעלה מ-29,469 עותקים במדינה.

בספטמבר 2020, הוציאה הלהקה את המיני-אלבום השני שלה , שזכה להצלחה גם כן. הלהקה ידועה בזכות להיטה "Dun Dun" שהצליח לצבור למעלה מ-12 מיליון צפיות ביממה אחת, תוך שהגיע למקום השלישי במצעד שירי העולם הדיגיטליים של בילבורד.

היסטוריה

 2019: הופעת בכורה 
ב-18 במרץ 2019, אוורגלו הוציאו לאור את אלבום הסינגל הראשון שלהן, Arrival of Everglow, עם הסינגל המוביל  "Bon Bon Chocolat". הלהקה ערכה את הופעת הבכורה הרשמית שלה ב־21 במרץ, כאשר הופיעה בתוכנית המוזיקה M Countdown. האלבום זכה להצלחה כאשר דורג במקום השישי במצעד האלבומים של המדינה. הסינגל הראשון מתוכו, הפך ללהיט כאשר הגיע למקום החמישי במצעד שירי העולם הדיגיטליים של בילבורד. השיר עצמו נמכר בלמעלה מ-5,000 עותקים בארצות הברית. 

באוגוסט של אותה השנה, הוציאה הלהקה אלבום סינגל נוסף, Hush. הסינגל הראשון והיחיד מתוכו "Adios", זכה להצלחה והיה לשיר היחיד של הלהקה שהגיע למקום השני במצעד שירי העולם הדיגיטליים של בילבורד. עם זאת, הוא לא הצליח לכבוש את פסגת המצעד. השיר נמכר בלמעלה מ-1,000 עותקים במדינה. ב-24 בספטמבר, אוורגלו זכו בפרס המוזיקה הראשון שלהם בתוכנית The Show של רשת SBS M.

 2020: סיבוב הופעות ראשון ו-77.82X−78.29 
ב-3 בפברואר 2020, אוורגלו הוציאו לאור את המיני-אלבום הראשון שלהן, Reminiscence, עם הסינגל המוביל "Dun Dun". המיני-אלבום הביא ללהקה הצלחה מסחרית משמעותית הן בקוריאה הדרומית והן מחוצה לה. "Dun Dun" הפך לסינגל הראשון שלהן שנכנס למצעד השירים של Gaon בדרום קוריאה, כשהגיע למקום ה-63 במצעד ההורדות. במקביל, המיני-אלבום דורג במקום הרביעי במצעד האלבומים ומכר למעלה מ-27,000 עותקים בפברואר 2020. בנוסף, Reminiscence סימן את כניסתה הראשונה של הלהקה למצעד האלבומים העולמי של בילבורד בארצות הברית, שם דורג במקום ה-14, וכן למצעד האלבומים של אוריקון ביפן, שם הגיע למקום ה-48. הקליפ של "Dun Dun" צבר 22 מיליון צפיות בתוך פחות מיומיים, וחצה את רף ה-200 מיליון צפיות באפריל 2021. ב-6 במרץ הלהקה יצאה לסיבוב ההופעות הראשון שלה, Everlasting Tour, שכלל שש הופעות ברחבי ארצות הברית.

בהמשך שנת 2020, הוציאה הלהקה את המיני-אלבום השני שלה, . הסינגל הראשון מתוכו "La Di Da", שיחזר את הצלחת קודמיו, כאשר הגיע למקום החמישי במצעד שירי העולם הדיגיטליים של בילבורד. הוא דורג במקום הראשון ברשימת "שירי הקיי-פופ הטובים ביותר ל-2020" של בילבורד. הקליפ של השיר זכה להצלחה רבה גם כן כאשר צבר למעלה מ-10 מיליון צפיות ביממה אחת בלבד. 

ביוני 2025, הוצהר שאוורגלו סיימו את החוזה שלהן עם yuehua entertainment, בספטמבר 2025 דווח כי אוורגלו חתמו עם CHXXTA וימשיכו כלהקה עם ארבע חברות: e:u, סיהיון, אונדה ואיישה. מיה ויירן עזבו את הלהקה, מיה עקב סיבות אישיות החליטה שלא להמשיך, ויירן המשיכה את החוזה שלה עם yuehua בסין 

דיסקוגרפיה
מיני-אלבומים
 2020: Reminiscence
 2020: 
 2021: Return of the Girl

 אלבומי סינגל 
 2019: Arrival of Everglow
 2019: Hush
 2021: Last Melody

קישורים חיצוניים

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות קיי-פופ
קטגוריה:להקות בנות דרום קוריאניות